CELEX: 62008TN0026
Language: mt
Date: 2008-01-21 00:00:00
Title: Kawża T-26/08: Rikors ippreżentat fil- 21 ta' Jannar 2008 — Laboratórios Wellcome de Portugal Lda vs L-UASI — Serono Genetics Institute (FAMOXIN)

12.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 92/30
            
         Rikors ippreżentat fil-21 ta' Jannar 2008 — Laboratórios Wellcome de Portugal Lda vs L-UASI — Serono Genetics Institute (FAMOXIN)
   (Kawża T-26/08)
   (2008/C 92/62)
   Lingwa tar-rikors: L-Ingliż
   Partijiet
   
      Rikorrenti: Laboratorios Wellcome de Portugal Lda (Algés, il-Portugall) (rappreżentant: R. Gilbey, lawyer)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord ta' l-Appell: Serono Genetics Institute SA (Evry, Franza)
   Talbiet tar-rikorrenti
   
               —
            
            
               tannulla d-deċiżjoni ta' l-Ewwel Bord ta' l-Appell ta' l-UASI ta' l-20 ta' Novembru 2007 (Kawża R 10/2007-1) u tiddikjara fondata t-talba għal annullament imressqa mill-appellanti;
            
         
               —
            
            
               tannulla kull ordni għall-ħlas ta' l-ispejjeż magħmul kontra l-appellanti mill-Uffiċċju għall-Armonizzazzjoni fis-Suq Intern u tikkundanna lil dan ta' l-aħħar għall-ispejjeż ta' l-appellanti.
            
         Motivi u argumenti prinċipali
   
      Trade mark Komunitarja rreġistrata li hija s-suġġett tat-talba għal annullament: It-trade mark “FAMOXIN” għal prodotti u servizzi tal-klassi 5 — Trade mark Komunitarja Nru 2 491 298
   
      Proprjetarju tat-trade mark Komunitarja: Serono Genetics Institute SA
   
      Parti li qed titlob l-annullament tat-trade mark Komunitarja: Ir-rikorrenti
   
      Dritt tat-trade mark tal-parti li qed titlob l-annullament: It-trade mark nazzjonali “LANOXIN” għal prodotti tal-klassi 5
   
      Deċiżjoni tad-Diviżjoni tal-Kanċellazzjoni: Tiċħad it-talba għal dikjarazzjoni ta' annullament
   
      Deċiżjoni tal-Bord ta' l-Appell: Tiċħad l-appell
   
      Motivi invokati: Ksur ta' l-Artikoli 8(1)(b), 52 u 56(2) u (3) tar-Regolament tal-Kunsill Nru 40/94, peress li l-Bord ta' l-Appell qies li t-trade mark preċedenti kienet użata għal “preparazzjonijiet farmaċewtiċi bid-digoxin għall-mard kardjovaskolari” u mhux “preparazzjonijiet farmaċewtiċi bid-digoxin” u peress li evalwa b'mod żbaljat il-pubbliku rilevanti, il-livell ta' attenzjoni tal-partijiet differenti tal-pubbliku rilevanti u x-xebh tat-trade marks u l-prodotti in kwistjoni.